‘पारिवारिक शांति के लिए हों तनाव मुक्त’
प्रजापिताब्रह्माकुमारी ईश्वरीय विश्वविद्यालय की ओर से पारिवारिक शांति एवं तनाव मुक्ति के लिए 6 से 8 मार्च तक नई अनाज मंडी में राजयोग अनुभूति शिविर का आयोजन किया जाएगा। इस दौरान प्रवचन माउंट आबू से अंतर्राष्ट्रीय ख्याति प्राप्त राजयोगिनी ब्रह्माकुमारी ऊषा दीदी करेंगी।
गुरुवार को रेलवे रोड ईश्वरीय विश्वविद्यालय घरौंडा में पत्रकारों से बातचीत में विश्वविद्यालय की संचालिका बीके रेनू बहन ने बताया कि आज प्रत्येक व्यक्ति अपनी जीवन शैली के कारण तनाव में है और उसके जीवन का सुख चैन समाप्त होता जा रहा है। तनाव मुक्ति एवं पारिवारिक शांति प्राप्ति के लिए ही घरौंडा नई अनाज मंडी में शिविर लगाया जा रहा है। जिसमें अंतर्राष्ट्रीय ख्याति प्राप्त, स्वप्रबंधन एवं व्यक्तित्व विकास विशेषज्ञा, रामायण तथा गीता ज्ञान रहस्य प्रवचनकर्ता राजयोगिनी ब्रह्माकुमारी ऊषा दीदी जी प्रवचन करेंगी। उन्होंने बताया कि राजयोग अनुभूति शिविर प्रतिदिन 3 बजे शुरू होगा। शिविर में सर्वप्रथम सांस्कृतिक कार्यक्रम होंगे, उसके बाद 4 बजे प्रवचन होंगे।
आध्यात्मिक लौ जगाएगा शिविर
बीकेरेनू बहन ने बताया कि शिविर के पहले दिन स्वयं की शक्ति के उजागर से तनाव मुक्त जीवन विषय प्रवचन होंगे। जिसमें मुख्यअतिथि करनाल सांसद अश्वनी चोपड़ा किरण चोपड़ा, कार्यक्रम अध्यक्ष मधुबन पुलिस अकादमी की आईजी सुमन मंजरी तथा विशेष सम्माननीय अतिथि नई अनाज मंडी घरौंडा प्रधान सुशील गर्ग होंगे। वहीं दूसरे दिन सर्व शक्तिमान परमात्मा की शक्ति से भय मुक्त जीवन विषय कार्यक्रम में मुख्यअतिथि हेफैड चेयरमैन एवं विधायक हरविंद्र कल्याण, कार्यक्रम अध्यक्ष एसडीएम करनाल योगेश कुमार, विशेष सम्माननीय अतिथि नपा उपप्रधान कंवलजीत प्रिंस, पूर्व नपा चेयरमैन सुरेंद्र सिंगला तथा वरिष्ठ भाजपा नेता मदनलाल ईश्पुनियानी होंगे।
hin_Deva hin_Deva hin_Deva hin_Deva hin_Deva